ทันตแพทย์ฐิติพงศ์ คำห้าง อายุ 34 ปี ทันตแพทย์ ประจำโรงพยาบาลหนองม่วงไข่ อำเภอหนองม่วงไข่ จังหวัดแพร่ เดินทางไปที่ศาลากลางจังหวัดแพร่ ร้องเรียนว่า ไปใช้สิทธิ์เลือกตั้งที่เขตเลือกตั้ง เขต 1 หน่วยเลือกตั้งวัดทองเกตุ ต.เวียงทอง อ.สูงเม่น จ.แพร่ แต่เจ้าหน้าที่บอกชื่อของตัวเองถูกใช้สิทธิเลือกตั้งล่วงหน้าไปแล้ว ไม่สามารถเลือกตั้งได้ จากนั้นจึงได้นำชื่อไปค้นหาในเว็ปไซต์ กกต.ผลปรากฏว่าชื่อของตัวเองถูกลงทะเบียนไปใช้สิทธิ์ที่ อ.เชียงดาว จ.เชียงใหม่ แต่ไม่เคยไปที่ อ.เชียงดาว มั่นใจว่าเป็นไปไม่ได้ และมีหลักฐานว่าวันดังกล่าวอยู่ที่จังหวัดแพร่  จากนั้น เจ้าหน้าที่แนะนำให้ไปเขียนคำร้อง ว่าไม่ได้ไปใช้สิทธิเลือกตั้งล่วงหน้า และแนะนำให้ดำเนินการติดต่อที่ กกต. ที่ศาลากลางจังหวัดเพราะรู้สึกไม่ใช่ความผิดของตัวเองและอยากรู้ว่าข้อมูลของเราไปอยู่ที่นั่นได้อย่างไรเป็นการปกป้องสิทธิตัวเอง รู้สึกเสียใจที่ไม่ได้ใช้สิทธิ์เลือกตั้งครั้งนี้  ด้านกกต.ประจำจังหวัดแพร่ได้รับเรื่องแล้ว และเตรียมตรวจสอบให้อีกครั้ง
ทันตแพทย์ฐิติพงศ์ คำห้าง ตัวเอง ตัวเอง ตัวเอง เรา ตัวเอง